OpenLLM-France/wikimedia huggingface dataset:
# Roberto Alvarado

Roberto Carlos Alvarado Hernández, (Irapuato (Mexiko), 1998ko irailaren 7a), futbolean aritzen den kirolari mexikarra da.
2020ko Udako Olinpiar Jokoetan, Tokio 2020an (Tokio), esku hartu, eta brontzezko domina eskuratu zuen futbolean Mexiko ordezkatuz; Brasilgo taldearen (urrezko domina) eta Espainiako taldearen (zilarrezko domina) atzetik sailkatu zen Mexikoko taldea.
Tokion, honako hauek osatzen zuten Mexikoko taldea: Luis Malagón, Jorge Sánchez, César Montes, Jesús Angulo, Johan Vásquez, Vladimir Loroña, Luis Romo, Carlos Rodríguez, Henry Martín, Diego Lainez, Alexis Vega, Adrián Mora, Guillermo Ochoa, Érick Aguirre, Uriel Antuna José Joaquín Esquivel, Sebastián Córdova, Eduardo Aguirre, Ricardo Angulo, Fernando Beltrán, Roberto Alvarado eta Sebastián Juradok.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Futbola, gizonezkoa. |

## Erreferentziak

* ↑ «Roberto Alvarado» olympedia.org (Ingelesez)
* ↑ «Roberto Alvarado» olympics.com (Gaztelaniaz)

## Kanpo estekak

* Datuak: Q21004804
* Multimedia: Roberto Alvarado / Q21004804
# Hakim Ziyech

Hakim Ziyech (arabieraz: حكيم زياش‎; Dronten, Flevoland, Herbehereak, 1993ko martxoaren 19a) Herbehereetan jaiotako marokoar jatorriko futbol jokalaria da. Erdilari edo eskuin hegaleko bezala jokatzen du Ajaxen, Herbehereetako Eredivisie ligan. Talde honetan Chelseak utzita dago. Gainera, Marokoko futbol selekzio nazionalarekin ere jokatzen du, eta 2018ko Munduko Futbol Txapelketa jokatu zuen.

## Ibilbidea

Haurtzaroan hainbat harrobitatik pasa zen, hain zuzen ere Reaal Dronten taldea izan zen bere lehena, bera jaiotako herriko futbol taldea. 2004tik 2007ra berriz, ASV Drontenen ibili zen, bere hiriko beste talde bat. 2007an ordea, 15 urterekin, Herbehereetako talde onenetariko batean sartu zen, Heerenveen taldearenean. 2012rarte behe-kategorietan jokatu zuen, eta urte horretan lehen taldera jauzi egin zuen. Bere lehen denboraldiaz gain, beste bat ere egon zen, eta bien artean 36 partidu pilatu zituen, 11 gol sartuz. Hori dela eta, Twente taldea iritsi eta erosi egin zuen.
Talde honekin 3 urteko kontratua sinatu zuen. Bere lehen denboraldia ez zen hain ona izan, nahiz eta partidu konkretu batzuetan sekulako erakustaldiak eman eta haiekin zifrak txukundu. Bere bigarren denboraldia ordea, ordura arteko onena izan zen, hau da, 2015-2016 denboraldia. 17 gol eta 10 asistentziarekin, agur esan zion Twente taldearekin egin zuen ibilbideari. Guztira 68 partidu jokatu zituen, 30 gol sartuz. 2016ko udan, Ajaxek fitxatu zuen, 11 milioi euro ordainduz. Bere lehen hiru denboraldietan bere zifrak handituz joan ziren, eta jokalaria pisu gehiago hartzen joan zen. Ia 100 partidutan, 30 gol sartu zituen, eta baita hainbat eta hainbat asistentzia eman ere.
2019-2020 denboraldia ere berdin hasi zuen, bere taldeari izugarri emanez, eta oraingoan gol baino asistentzia gehiago emanez. 2020ko otsailean, Ajax eta Chelsea akordio batera iritsi ziren 40 milioi eurorengatik jokalari marokoarra Chelseara joan zedin hurrengo denboraldian. 2020-2021 denboraldiaz geroztik Ingalaterrako Ligan jokatuko du.
Selekzioari dagokionez, Herbehereetako selekzioarekin jokatzeko aukera ere izan zuen, eta hainbat beheko kategoriatan hala jokatu bazuen ere, 2015. urtean erabaki zuen Maroko aukeratzea.
* Datuak: Q327456
* Multimedia: Hakim Ziyech / Q327456
# Anass Zaroury

Anass Zaroury (arabieraz: أنس الزروري‎; Malinas, 2000ko azaroaren 7a - ) Belgikako futbolaria da, aurrelari postuan jokatzen duena. Jatorri marokoarra du eta horregatik Marokoko selekzioarekin jokatzen ditu partidak. Qatarreko Munduko Txapelketan laugarren postua eskuratu zuen.

## Biografia

Gurasoak Marokoko Ujda hirikoak dira baina Anass Zaroury Belgikan jaio zen. Gaztetan Belgikako 21 urtez azpiko selekzioan jokatu zuen. 2022ko azaroaren 16an Marokoko selekzioarekin jokatzeko gonbidapena onartu zuen eta ondoren Munduko Txapelketan aritu zen. Partida bakarra jokatu zuen.
Taldeei dagokionez bigarren mailako Lommel Sportkring taldearekin hasi zen jokatzen 2019-2020 denboraldian eta 2021ean lehen mailako Royal Charleroi SCra pasa zen. 2022an Ingalaterrako Burnley taldeak fitxatu zuen eta Ingalaterrako bigarren maila irabaziz Premier Leaguera igo zen.

## Taldeak

| Taldea | Urteak |
| Lommel Sportkring | 2019-2021 |
| Royal Charleroi SC | 2021-2022 |
| Burnley | 2022-2023 |

## Palmaresa

* Burnley:
** EFL Championship (Ingalaterrako 2. maila): 2022-23
* Marokoko futbol selekzioa:
** Laugarren 2022ko Munduko Futbol Txapelketan

## Erreferentziak

* ↑ (Ingelesez) «Morocco call up uncapped Burnley winger Zaroury» BBC Sport (Noiz kontsultatua: 2023-05-02).
* ↑ «Anass Zaroury» FIFA World Cup Qatar 2022 (Noiz kontsultatua: 2023-05-02).
* ↑ (Ingelesez) Strack-Zimmermann, Benjamin. «Anass Zaroury (Player)» www.national-football-teams.com (Noiz kontsultatua: 2023-05-02).
* ↑ (Gaztelaniaz) «Anass Zaroury - Perfil del jugador 22/23» www.transfermarkt.es (Noiz kontsultatua: 2023-05-02).
* ↑ (Gaztelaniaz) «Burnley break record for earliest Championship promotion» OneFootball (Noiz kontsultatua: 2023-05-02).

## Kanpo estekak

* Anass Zarouryren informazioa Belgikako Futbol Federazioan
* Datuak: Q105203860
* Multimedia: Anass Zaroury / Q105203860
# ADES Espeleologia Elkartea

ADES Espeleologia Elkartea Gernikan (Bizkaia) sortutako espeleologia elkarte bat da.

## Sorrera

ADES (gaztelaniazko Asociación Deportiva Espeleológica Saguzarrak siglen laburdura) elkartearen eraketa data ofiziala 2014koa da, baina benetako sorrera askoz lehenago izan zen, 1978an hain zuzen ere. Hasiera batean beraien ikerketak, Busturialdeko kobazuloak bisitatu eta aztertu zituzten. Beranduago, Lea-Artibaiko Eskualdeko egitura geologiko horiek aztertzeari ekin zion eta gaur egun leku askotara joaten dira, Kantabriako Miera Ibaiaren Eskualdean ari da lanean besteak beste. Bizirik dirauen 26 urte hauetan ugari eta desberdinak dira garatutako aktibitateak.

## Ekintza aipagarrienak

* 400 kobazulo katalogatu eta aztertu.
* 150 haitzulo berri aurkitu, haitzulo berrien 30000 metro baino gehiago topografiatuta egonik.
* Sei laburmetraien grabazioa.
* Espeleologiako 5 ikastaro eta 7 erakusketen antolaketa.
* Hitzaldi eta artikulu desberdinak, bai eta maila zientifikoan egindako hainbat eta hainbat lan.

## Arte aurkikuntzarik garrantzitsuenak

* Morgota: Goi Paleolitoko aztarnategia labar artearekin. Kortezubi (Bizkaia). 2014.
* Atxurra: Goi Paleolitoko aztarnategia labar artearekin. Berriatua (Bizkaia), 2015.
* Armintxe: Goi Paleolitoko aztarnategia labar artearekin. Lekeitio (Bizkaia). 2016.

## Erreferentziak

* ↑ http://www.euskadi.eus/eusko-jaurlaritza//contenidos/asociacion/asb191302015/eu_def/index.shtml
* ↑ https://www.tebeosfera.com/entidades/ades_taldea.html
* ↑ http://actualid-ades.blogspot.com.es/
* ↑ https://www.berria.eus/paperekoa/1948/038/1833/2016-10-21/ades_elkartea.htm%5B%5D

## Kanpo estekak

* ADES Espeleologia Elkartearen asteroko kronika.
* Datuak: Q61069515
# Euskal Espeleologoen Elkargoa

Euskal Espeleologoen Elkargoa (EEE) zazpi euskal probintzietako espeleologoak biltzen dituen erakundea da.

## Historia

EEE 1956ean sortu zen de facto, Aranzadi Zientzia Elkarteak bultzatutako Arantzazuko I Euskal Espeleologia Jardunaldiekin; eraketa formala geroago etorriko zen, harik eta gaur eguneko Elkargo izaera hartu arte. Halere, 50 hamarkadatik hona EEE-k izan duen jarduna etengabea izan da, kluben arteko elkarlana sustatuz.

## Jarduera

Kluben arteko urteroko esplorazioetaz gain, EEE-ko jardueren artean hauek nabarmendu daitezke:
* Euskal Espeleologia Jardunaldiak: batez ere formakuntzara bideratu izan diren arren, zenbait esplorazio kanpaina handi burutzeko ere baliatu izan dira, hala nola Torca del Carlista, Mairuelegorreta, Ponatako Pagadia edo San Martin Harriko leizea. 2011 arte 29 aldiz ospatu dira.
* Karaitza: 1992tik hona argitaratzen duten aldizkari zientifikoa. Bertan euskal taldeek eginiko lanen berri ematen dute, eta nazioartean ere banatzen da.
* Espeleologia eta Kultur Ondarea jardunaldiak: lehena 2015ko otsailean antolatu zuten, Bizkaiko Foru Aldundiarekin batera; honen ondorio izan dira azken urteetako labar-arte aurkikuntza gehienak.
* Euskal Espeleo Laguntza (EEL): EEE-ren baitan biltzen diren komisioen artean jendetsuena, lurpeko istripuetarako interbentzio taldea. Espeleosorosle bolondresei formakuntza ematen zaie, eta urtero istripu Simulakro Orokor bat burutzen da; istripurik gertatzen bada, tokian tokiko Larrialdi Zerbitzuen aginduetara jarduten du, beste erreskate talde profesionalekin batera.

## Kanpo estekak

Euskal Espeleologoen Elkargoaren webgunea
* Datuak: Q42908012

## Erreferentziak

* ↑ Instituto Príncipe de Viana. (1976). 20 años de espeleología en Navarra (1952-1974). Nafarroako Foru Aldundia, 58 or..
* ↑ EEE. (1980). Espeleología en el País Vasco. Auñamendi, 356 or..
* ↑ Bones practiques. (Noiz kontsultatua: 2017-X-19).
* ↑ 28/02/2015 Jornada sobre Espeleología y Patrimonio Cultural en las Cuevas. (Noiz kontsultatua: 2017-X-19).
* ↑ Basurto, J.. «“Es el lugar más adecuado para que reposen sus restos”. Suspendido definitivamente el rescate del espeleólogo fallecido en Galdames» Deia (Noiz kontsultatua: 2017-X-19).
# Allan Louisy

Allan Fitzgerald Laurent Louisy (Laborie, 1916ko irailaren 5a – ibidem, 2011ko martxoaren 2a) Santa Luziako 2. lehen ministroa izan zen 1979tik 1981era.
1974an Legebiltzarreko kide hautatu aurretik epaile izan zen. Santa Luziako Alderdi Laboristako kide izan zen eta 1974tik 1979ra oposizioa zuzendu zuen. 1979ko hauteskunde orokorrak irabazi zituen eta lehen ministro hautatu zuten. Gainera, Finantza ministerioaren ardura hartu zuen. 1981ean Winston Cenacek ordezkatu zuen karguan. Politikatik erretiratu ondoren, abokatu eta aholkulari gisa eta mugimendu sindikalean lan egiten jarraitu zuen.
# María Josefa Wonenburger Planells Saria

María Josefa Wonenburger Planells Saria Galiziako Xuntak emakume zientzialariei ematen dien saria da. Unidade de Muller e Ciencia de Galicia-k sortu zuen 2007an k sortua.
Sariak María Josefa Wonenburger Planells zientzialari galiziarraren izena darama. Nazioartean emakume erreferente eta aitzindaria matematikaren alorrean.

## Saridunak

Irabazleen zerrenda:
* Inmaculada Paz Andrade (2007)
* María Teresa Miras Portugal (2008)
* María Soledad Soengas González (2009)
* Carmen Navarro Fernández-Balbuena (2010)
* Ofelia Rey Castelao (2011)
* Tarsy Carballas Fernández (2012)
* María José Alonso (2013)
* Carmen García Mateo (2014)
* Isabel Aguirre de Úrcula (2015)
* Peregrina Quintela Estévez (2016)
* Begoña Vila Costas (2017)
* Alicia Estévez Toranzo (2018)
* Mabel Loza García (2019)
* Amparo Alonso Betanzos (2020)
* Victoria Lareu Huidobro (2021)

## Erreferentziak

* 1 2 «PREMIOS MARÍA JOSEFA WONENBURGER PLANELLS» igualdade.xunta.gal.
* ↑ Lobato, Xurxo (fotografía) Premios María Josefa Wonenburger Planells [exposición] Santiago de Compostela: Xunta de Galicia, 2017
* ↑ .: MATEMATICALIA :. - Fallo del Premio María Wonenburger 2007. .
* ↑ Press. (1 de diciembre de 2008). La Unidade de Muller e Ciencia premia con el 'María Wonenburger' a Teresa Miras Portugal por su trayectoria profesional. .
* ↑ Vigo. "Las científicas no estamos discriminadas, pero somos muy peleonas". .
* ↑ Carmen Navarro, premio María Josefa Wonenburger Planells 2010 - Actualidad - Sociedad Española de Anatomía Patológica. .
* ↑ Press. (27 de septiembre de 2011). Ofelia Rey, catedrática en Historia, premiada con el 'María Josefa Wonenburger' por su amplia trayectoria investigadora. .
* ↑ La investigadora Tarsy Carballas recibirá el premio “Wonenburger” el dia 4 – Galicia 24 Horas. .
* ↑ María José Alonso, una ‘surfera’ ejemplar en su vida y su trabajo. .
* ↑ La Xunta otorga el premio María Josefa Wonenburger a la catedrática de ingeniería de telecomunicación Carmen García Mateo. .
* ↑ La Xunta otorga el premio 'María Josefa Wonenburger' a la arquitecta Isabel Aguirre de Úrcola. .
* ↑ La Xunta otorga el premio 'María Josefa Wonenburger' a la catedrática de matemática aplicada Peregrina Quintela. .
* ↑ Vigo. La excelencia científica de la viguesa Begoña Vila, premio "María Josefa Wonenburger". .
* ↑ O Pleno da Muller e Ciencia acorda conceder o Premio Wonenburguer 2018 á microbióloga pontevedresa Alicia Estévez Toranzo. Xunta de Galicia 1 de outubro de 2018.
* ↑ Mabel Loza, Premio Wonenburger 2019. .
* ↑ Galicia, Xunta de. (2020-12-28). «A Xunta aposta por fomentar as vocacións científicas entre as nenas e mozas para rachar coa fenda de xénero neste ámbito» Xunta de Galicia.
* ↑ (Gaztelaniaz) ECG, Redacción. «Victoria Lareu Huidobro recibe el premio María Josefa Wonenburger para mujeres científicas» www.elcorreogallego.es (Noiz kontsultatua: 2022-03-11).

## Ikus, gainera

* María Josefa Wonenburger Planells

## Kanpo estekak

* Unidade de Muller e Ciencia de Galicia
* PREMIOS MARÍA JOSEFA WONENBURGER PLANELLS
* Mulleres premiadas 2007-2020
* Datuak: Q50356134
# Pantxineta

Pantxineta, Donostiako (Gipuzkoa) azkenburuko tipiko bat da, arrautzez, irinez eta azukrez egindako kremaz betetako hostopila, arbendol txigortuz estalia. Epel jaten da. Donostiako Otaegui gozogintza enpresak sortu zuen, 1915ean, nahiz eta zurrumurru batek dioen 1936ko gerraren garaian sortu zela. Egun, beste hainbat gozotegitan ere egiten dute, Euskal Herrian barrena.

## Osagaiak

Hona hemen osagaiak:
* Irina
* Gurina
* Arrautzak
* Azukrea
* Esnea
* Kanela
* Arbendolak

## Erreferentziak

* 1 2 «Pantxineta», Donostiako Udalaren webgunea.
* ↑ Ana Vega: «La pantxineta de Otaegui y la belle époque donostiarra», Biscayenne bloga, 2013.
* ↑ EiTB: Errezeta

## Kanpo estekak

* Datuak: Q3396255
* Multimedia: Pantxineta / Q3396255
# Arkaitz Duran

Arkaitz Duran Aroca (Gasteiz, Araba, 1986ko maiatzaren 19a - ) euskal txirrindulari ohia da.
Benito Durán txirrindulari profesional ohiaren semea da. 2005. urtean, 19 urterekin besterik ez zituelarik, Junior mailatik zuzen profesionaletara pasatu zen (afizionatuetan aritu gabe) eta Saunier Duval-Prodir taldean egin zuen debuta.
2012an, UCI ProTour mailako talderik aurkitu ezin zuenez gero, amateurra birkalifikatu zen Telco'm-Conor Azysa taldearekin fitxatuz eta denboraldi ikusgarria burutu zuen. Hurrengo urtean, 2013an, Portugaleko Efapel-Glassdrive talde profesionalarekin fitxatu zuen.

## Informazioa

2005eko datuen arabera:
* Altuera: 1,85 metro
* Pisua: 68 kilogramo

## Taldeak

| Urtea | Taldea |
| 2005-2011 | Saunier Duval-Prodir |
| 2012 | Azysa-Telco'm-Conor |
| 2013 | Efapel-Glassdrive |
| 2014 | OFM-Quinta da Lixa |
| 2015 | Efapel |

## Palmaresa

2012 (amateurra)
* Cirilo Zunzarrenen oroimenezko Saria
* San Gregorio Saria
* Xanisteban Saria
* Urrakiko Igoera
* Altzoko Igoera
* Goierriko Itzulia
* Ávilako Itzulia
* Nafarroako Itzuliko 2 etapa
* Baiona-Iruñea
* 3. Euskaldun Txapelketan

## Sailkapen orokorra Itzuli Handietan

| Carrera | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 |
| Italiako Giroa | — | — | — | — | — | — | — | — | — | — | — |
| Frantziako Tourra | — | — | — | — | — | 81. | — | — | — | — | — |
| Espainiako Vuelta | — | — | UT | — | 40. | H.c. | — | — | — | — | — |
—: Ez zuen parte hartu UT: Utzi, ez zuen amaitu H.c.: kontrolez kanpo

## Kanpo estekak

* Talde webgunea
* Datuak: Q672604
* Multimedia: Arkaitz Durán / Q672604
# Benito Durán

Benito Durán Corbacho (1956ko urriaren 25a) txirrindulari arabar ohia da, profesionala 1992an.
Ziklo-krosean nabarmendu zen eta 1981eko Espainiako Ziklo-kros Txapelketan zilarrezko domina lortu zuen.
Semea Arkaitz Durán ere, txirrindularia izan da.

## Palmaresa

1981
* 2. Espainiako Ziklo-kros Txapelketan
1982
* 2. Igorreko ziklo-krosan
1992
* 3. Espainiako Ziklo-kros Txapelketan

## Taldeak

* Lotus-Festina (1992)

## Kanpo estekak

* Benito Durán - Urtekaria
* Datuak: Q5725826
# Iñaki Bijandi

Iñaki Bijandi (Urioste, 1961eko uztailaren 28a - ), euskal txirrindulari ohia da, 1986 eta 1989 artean profesionala izan zena. Errepidean ez zuen garaipenik lortu, baina bai ziklo-krosean.

## Palmaresa

1980
* 2. Igorreko ziklo-krosan
1986
* Espainiako Ziklo-kros Txapelketa
1987
* Euskal Herriko Ziklo-kros Txapelketa
* 3. Espainiako Ziklo-kros Txapelketan
1988
* Euskal Herriko Ziklo-kros Txapelketa
* 2. Espainiako Ziklo-kros Txapelketan

## Emaitzak lasterketa nagusietan

| Lasterketa | 1986 | 1987 | 1988 | 1989 |
| Italiako Giroa | - | - | - | - |
| Frantziako Tourra | - | - | - | - |
| Espainiako Vuelta | - | - | - | - |
| Txirrindularitzako Munduko Txapelketak | - | - | - | - |

## Taldeak

* Zahor (1986-1987)
* Torrot (1988)
* Zaindu (1989)

## Erreferentziak

* ↑ Urtekaria
* Datuak: Q11684218
# Iñaki Maiora

Iñaki Maiora Oria (Ormaiztegi, 1954ko ekainaren 2a -) euskal txirrindulari ohia da. 1977 eta 1987 artean profesionala izandakoa. 1996az geroztik 2007rarte Ormaiztegiko alkatea izan da, hasieran EAJri esker eta gero independente moduan.
Gehienbat ziklo-krosseko probetan parte hartu zuen. Bere garaipen guztiak modalitate horretakoak baitira.

## Palmaresa

| 1977 2. Igorreko ziklo-krosan 3. Espainiako Ziklo-kros Txapelketan 1980 Euskal Herriko Ziklo-kros Txapelketa Espainiako Ziklo-kros Txapelketa 1981 Euskal Herriko Ziklo-kros Txapelketa Espainiako Ziklo-kros Txapelketa 2. Igorreko ziklo-krosan 1982 3. Espainiako Ziklo-kros Txapelketan | 1983 Euskal Herriko Ziklo-kros Txapelketa Espainiako Ziklo-kros Txapelketa 3. Igorreko ziklo-krosan 1984 Espainiako Ziklo-kros Txapelketa 1985 Euskal Herriko Ziklo-kros Txapelketa 3. Espainiako Ziklo-kros Txapelketan 1986 3. Espainiako Ziklo-kros Txapelketan |

## Taldeak

* Kas (1977 - 1981)
* Baque - Zeus (1982)
* Orbea (1982)
* Teka (1984 - 1985)
* Razesa (1986 - 1987)

## Kanpo estekak

* Iñaki Maioraren palmaresa
* Datuak: Q9010311
# Katharine Jefferts Schori

Katharine Jefferts Schori (Pensacola, Florida, AEB, 1954ko martxoaren 26a) Ameriketako Estatu Batuetako eliza episkopalianoko apezpiku eta primatu edo estatu-barrutiko buru izandakoa da, eliza-buruzagitza hori hartu zuen lehen emakumezkoa, ez bakarrik AEBei dagokionez, baita Eliza Anglikanoaren primatu guztien artean ere lehen emakumezkoa. Izendapenak poza eragin zuen anglikanoen sektore aurrerakoietan, baina kontrakotasunak ere bai kontserbadore batzuen artean.
Episkopaliano estatubatuarren 75. konbentzio orokorrean aukeratu zuten 2006ko ekainaren 18an, eta Washingtongo katedral nazionalean inbestitu zuen 2006ko azaroaren 4an. Karguan jarraitu zuen 2015eko azaroaren 1era arte jarraitu zuen.
Aurrez Nevadako apezpiku-elizbarrutiko 9. apezpiku hautatu izan zuten; eta ondoren, 2020ko hamarkadan, Wyomingeko apezpiku laguntzailea bilakatu zen.

## Erreferentziak

* ↑ (Ingelesez) Sison, Marites N.. (2006-06-19). «Reactions to first woman primate range from elation to disappointment» Anglican Journal (Noiz kontsultatua: 2025-02-02).

## Kanpo estekak

* Artikulu hau, osorik edo zatiren batean, Ingelesezko Wikipediako «Katharine Jefferts Schori» artikulutik itzuli da; zehazki, 2024-11-14ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q263272
* Multimedia: Katharine Schori / Q263272
# Linda Nicholls

Linda Carol Nicholls (Montreal, Quebec, 1954ko urriaren 25a) Kanadako apezpiku anglikanoa da, 2019tik 2024an erretiratu zen arte Kanadako Eliza Anglikanoaren primatu gisa aritu zena: anglikanismoan, Ingalaterratik kanpo, nazio edo estatu bateko eliza erakundearen ordezkari nagusia da primatua. Aurretik Hurongo apezpikua izan zen 2016tik 2019ra.
Kanadako Eliza Anglikanoa zuzendu duen lehen emakumezkoa izan da, eta anglikanismoko bigarren emakume primatua, Katharine Jefferts Schori estatubatuar episkopalianoren ondoren. Primatutza utzi zuenean, beste emakumezko apezpiku batek ordezkatu zuen, Anne Germondek.

## Erreferentziak

* Artikulu hau, osorik edo zatiren batean, ingelesezko wikipediako «Linda Nichols» artikulutik itzulia izan da, 2024-09-18 data duen 1246362338 bertsioa oinarritzat hartuta. Sartze-datarik ez duten erreferentziak, edo 2024-09-18 baino lehenago datatuak, jatorrizko artikulutik ekarri dira itzulpenarekin batera.
* ↑ «General Synod votes no to primatial term extension» www.anglicanjournal.com.
* ↑ «Indigenous Canadians to have an archbishop» www.churchtimes.co.uk.

## Kanpo estekak

* Datuak: Q20922130
* Multimedia: Linda Nicholls / Q20922130
# Datu-base banatu

Datu base banatua logikoki erlazionaturiko datuen datu-basea, kokapen ez zentralizatuetan edukitzea dena da.

## Historia

80 hamarkadaren hasieran, bi gertaera garrantzitsu eman ziren. Batetik, datu baseen ugalketa eta bestetik konputagailu-sareen hedapena. Bi hauen uztarketatik jaio ziren datu base banatuak.

## Datu Base Banatuen Kudeaketa Sistemak

Datu base banatu bat datu base askoren multzoa da, DBBKS batek kontrolatuta, erabiltzaile batek atzipena izan dezan, dagoen tokitik edo sare bitartez beste toki batetik, datuak ordenagailu berean bilduta baleude bezala.
Ordenagailuek tamaina eta funtzio ezberdinak izan ditzakete. Halere baldintza batzuk bete behar dituzte:
   * Memoria nagusia ez konpartitzea. Datu Base Kudeaketa Sistema bakarra izatea
   * Ordenagailu bakoitzak DBBKSren zati bana edukitzea. Gutxienez DBa bi kokapen ezberdinetan egon behar da banatuta, bestela bezero/zerbitzari klasiko baten aurrean aurkituko baikinateke.
Beraz, DBBKS nodo multzo bat baino ez da, sare baten bitartez konektatuta (LAN, MAN edo WAN). Egun, IP sareen garapenarekin, aukerak Internet, Intranet edo mistoak izaten dira. Sistema honetara DBBkoak ez diren ekipoak ere konekta daitezke. Erabiltzaile arruntak izango lirateke.
Nodo bakoitzak transakzio mota bi egin ditzake:
   * Lokalak: nodo horretan dauden datuetara baino ez dute atzipenik
   * Globalak: Nodo askotara egiten dute atzipena

## Banaketaren abantailak

   * Datuen erabilpen konpartitua eta kontrolaren banaketa: nodo bakoitzetik bertan dauden datuen inguruko nolabaiteko kontrola du, beti ere administratzaile orokorraren kontrolpean. Kontrol hau ezberdina izan daiteke beharren edo tamainaren arabera.
   * Fidagarritasuna eta prestasuna: hutsegite bat ematen bada nodo batean, sistemak funtzionamenduan jarrai dezake, eta hutsegitea errekuperatu ere, beti neurri egokiak hartu baldin badira.
   * Kontsulten prozesaketaren bizkortzea: normalean erabiltzen dituzten datuak, erabiltzaileek hurbil badituzte, kontsultak bizkortuko dira. Horrez gain, kontsulta nodo ezberdinetan dauden taulei badagokie, azpi kontsulta paraleloak egin daitezke, prozesua arinduz.
   * Hedatzea ziurtatua: hedapen aukerak anitzak dira, prozesadore zentral batekiko menekotasunik ez dagoelako.

## Banaketaren desabantailak

   * Softwarearen garapenaren garestitzea.
   * Datuen errepikapena eman daitekeenez, konkurrentzia eta errekuperazio mekanismoen kontrola zailagoa da.
   * Kontsultak hobetzeko algoritmoetan zailtasun handiagoa, datuak sakabanatuta egon daitezkeelako. Komunikazio kosteak ere kontutan hartu behar dira.
   * Nodo ezberdinek parte hartzen dutenean erantzun denborak altuagoak izango dira.
   * Osotasunaren babesa askoz zailagoa da.

## Ikus,Gainera

* Datu-base banatuak kudeatzeko sistema

## Kanpo estekak

* Datuak: Q989016